Vyhodnotenie pripomienkového konania
Návrh nariadenia vlády Slovenskej republiky o technických požiadavkách na zvukové výstražné zariadenia
pre dvojkolesové motorové vozidlá a trojkolesové motorové vozidlá

Spôsob pripomienkového konania: bežný (od 8. 8. 2005 do 25. 8. 2005)
Zoznam oslovených subjektov:  Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov:	31 	

Subjekty, ktoré nemali pripomienky: Úrad vlády SR, Podpredseda vlády SR pre európsku integráciu, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska.

Počet vznesených zásadných pripomienok	2	
počet akceptovaných pripomienok	1	
počet čiastočne akceptovaných pripomienok	- 	
počet neakceptovaných pripomienok	1	
počet neaktuálnych pripomienok	-	

Vysvetlivky k skratkám v tabuľke:
Z – zásadná, O – obyčajná, A – akceptovaná, ČA -  čiastočne akceptovaná, N - neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
6392/2005/SIAP	1. K § 3 ods. 1:
V tomto ustanovení sa odkazom podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, preberá príloha I okrem bodov 1 a 5 smernice 93/30/EHS. Body 2 až 4 prílohy I smernice 93/30/EHS obsahujú technické požiadavky, ktoré musia spĺňať zvukové výstražné zariadenia. Súčasťou tejto prílohy sú však aj doplnky 1 a 2, na ktoré sa v texte návrhu nariadenia vlády odkazuje samostatne, pretože obsahujú vzory alebo na ne odkazujú, a teda by nemali byť zahrnuté do odkazu v § 3 ods. 1. Z toho dôvodu navrhujeme, aby ste v ustanovení § 3 ods. 1 slová „technické požiadavky ustanovené v prílohe I okrem bodov 1 a 5“ nahradili slovami „technické požiadavky ustanovené v bodoch 2 až 4 prílohy I“.	O	A	Upravené.	
	2. K § 3 ods. 2:
Navrhujeme, aby ste v súlade s legislatívnou skratkou zavedenou v § 3 ods. 1 označovali smernicu iba ako „smernica 93/30/EHS“. Z dôvodov uvedených v bode 1 tohto stanoviska navrhujeme, aby ste ustanovenie § 3 ods. 2 preformulovali nasledovne: „Montáž zvukových výstražných zariadení na vozidlá musí spĺňať technické požiadavky ustanovené v bode 2 prílohy II smernice 93/30/EHS.“	O	A	Upravené.	
	3. K § 3 ods. 3:
Z dôvodu prehľadnosti a zrozumiteľnosti žiadame ustanovenie preformulovať nasledovne: „Technické požiadavky podľa tohto nariadenia vlády sú rovnocenné s technickými požiadavkami ustanovenými medzinárodnou zmluvou, ktorou je Slovenská republika viazaná.3)“.	O	A	Upravené.	
	4. K § 4 ods. 1:
Ustanovenie navrhujeme v zmysle záverov rokovania Legislatívnej rady vlády Slovenskej republiky zo dňa 28. júna 2005 preformulovať nasledovne: „Udelenie typového schválenia ES komponentu4) pre typ zvukového výstražného zariadenia alebo typového schválenia ES vozidla5) pre typ vozidla z dôvodov týkajúcich sa zvukového výstražného  zariadenia nemožno odmietnuť, ak sú splnené technické požiadavky podľa § 3.“	O	A	Upravené obdobne ako v ostatných aproximačných nariadeniach.	
	5. K § 4 ods. 2:
Podľa tohto ustanovenia sa má k žiadosti o udelenie typového schválenia ES komponentu za stanovených podmienok priložiť informačný dokument „uvedený v doplnku 1 prílohy I smernice 93/30/EHS“. Uvedený doplnok však neobsahuje vzor informačného dokumentu, ale odkazuje na prílohu II smernice 92/61/EHS, časť A, body 9.5.1 až 9.5.4. Keďže smernica 92/61/EHS bola nahradená smernicou 2002/24/ES, žiadame aby ste priamo v texte tohto ustanovenia uviedli odkaz na príslušné ustanovenia smernice 2002/24/ES, ktoré obsahujú vzor informačného dokumentu.
Obdobne žiadame upraviť aj znenie ustanovenia § 4 ods. 5.	O	ČA	Odsek 5 je vypustený a upravený v odseku 2. Formulácia je obdobná ako v ostatných aproximačných nariadeniach.
Informačný dokument tvorí súčasť technickej dokumentácie, ktorý vyplní výrobca a predloží k žiadosti o udelenie typového schválenia ES. Po typovom schválení tvorí prílohu osvedčenia o typovom schválení ES a je predkladaný a uznávaný vo všetkých členských štátoch EÚ v rámci uvedenia vozidla alebo komponentu na trh alebo do prevádzky  príp. v procese ďalšieho typového schvaľovania.
Znenie je upravené podľa záverov LRV SR z 20.2.2005.	
	6. K § 4 ods. 3:
Pretože predmetné ustanovenie má len deklaratórny charakter, nemožno ho považovať za náležité prebratie doplnku 2 prílohy I smernice 93/30/EHS. Žiadame preformulovať ustanovenie § 4 ods. 3 nasledovne: „Príslušný štátny orgánx) vydá po udelení typového schválenia ES komponentu pre typ zvukového výstražného zariadenia osvedčenie o typovom schválení ES komponentu, ktorého vzor je uvedený v doplnku 2 prílohy I smernice 93/30/EHS.“
Obdobne žiadame preformulovať aj ustanovenie § 4 ods. 6.	O	A	Upravené obdobne ako v ostatných aproximačných nariadeniach.	
	7. K § 7:
Keďže predkladaný návrh nariadenia vlády nemá iba jednu prílohu, navrhujeme, aby ste v tomto ustanovení uviedli, že preberaný právny akt Európskych spoločenstiev je uvedený v prílohe č. 2.	O	A	Upravené.	
	8. K § 8:
Na základe záverov Legislatívnej rady vlády Slovenskej republiky a vzhľadom na veľký transpozičný deficit žiadame, aby ste upravili ustanovenie o nadobudnutí účinnosti nariadenia tak, aby nadobudlo účinnosť dňom vyhlásenia.	O	N	Podľa záverov LRV z 20.12.2005 sa navrhuje konkrétny dátum účinnosti.	
	K transpozičnej prílohe:
Navrhujeme, aby ste opravili pravopisnú chybu v slove „zariadeniach“.	O	A	Opravené.	
Ministerstvo financií SR
MF/21241/2005-81	Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátnych orgánov, s Legislatívnymi pravidlami vlády SR (§ 3, 4 a 7, príloha) a s prílohou č. 2 týchto pravidiel (úvodná veta, poznámky pod čiarou k odkazom 2 a 4).	O 	ČA	Nezavádzajú sa nové kompetencie štátnych 
orgánov. Kompetencia štátneho dopravného
úradu v oblasti typového schvaľovania 
vychádza zo zákona č. 725/2004 Z.z., a to z § 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17;
nariadením sa upravujú podrobnosti o typovom schvaľovaní.
Pôvodný § 6 bol vypustený.	
Ministerstvo vnútra SR
SLV-774-5/1-2005	1. V úvodnej vete nariadenia je potrebné vypustiť slová „v znení neskorších predpisov“ (bod 49. prílohy č. 2 Legislatívnych pravidiel vlády SR).	O	N	Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.	
	2. V § 1 ods. 1 je potrebné na konci doplniť slová „a upravuje podrobnosti o typovom schvaľovaní týchto vozidiel“ – zásadná pripomienka.	Z	A	Upravené.	
	3. V § 2 písm. b) a c) je potrebné slovo „nasledovných“ nahradiť slovom „týchto“.	O	A	Upravené.	
	4. V § 2 písm. b) bod 9 má znieť:
„9. ak ide o zvukové výstražné zariadenia napájané priamo z vonkajšieho zdroja stlačeného vzduchu, menovitý prevádzkový tlak,“.	O	N	Znenie vychádza z oficiálneho prekladu smernice.	
	5. V § 4 odporúčame vložiť nový odsek 1, ktorý znie:
„(1) Žiadosť o udelenie typového schválenia ES komponentu pre typ zvukového výstražného zariadenia pre dvojkolesové motorové vozidlá alebo trojkolesové motorové vozidlá predkladá výrobca.“
Zároveň sa odseky 1 až 6 označujú ako odseky 2 až 7.	O	N	Vychádza sa z § 5 až 8 zákona; nariadenie je vykonávacím predpisom k zákonu; smernica 93/30/EHS v článkoch ani v prílohách neobsahuje takúto úpravu.	
	V § 7 je potrebné za slovo „prílohe“ doplniť slová „č. 2“.	O	A	Upravené.	
Ministerstvo spravodlivosti SR
14 579/2005-53	Znenie § 2 písm. a) nenadväzuje na bod 1 a 2 tohto písmena.	O	A	Upravené.	
Úrad pre normalizáciu, metrológiu a skúšobníctvo SR
111/006434/02880	K prílohe č. 1 – STN uvedené v texte prílohy (STN EN 60651 Zvukomery, v STN EN 61260 Elektroakustika. Oktávové a zlomkovo-oktávové filtre) žiadame uviesť v poznámke pod čiarou k príslušnému odkazu, napr.: „Prístroj na meranie hladiny tlaku zvuku je definovaný v príslušnej technickej norme1).“.	Z	N	MDPT pripomienku akceptovalo, avšak podľa záverov LRV z 20.12.2005 poznámka pod čiarou má len informatívnu povahu a a citácie príslušných noriem je potrebné vložiť do textu prílohy. UNMS bol o tomto závere informovaný a na svojej zásadnej pripomienke netrvá.	
Generálna prokuratúra SR
Leg/2 458/05-6	Podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. má nariadenie vlády o. i. upraviť podrobnosti o typovom schválení vozidla, o technických požiadavkách, ktoré musí vozidlo spĺňať a o vzore značiek typového schválenia dokončeného vozidla. Predložený návrh však tieto okruhy neupravuje v § 3 ich rieši odkazom na príslušnú smernicu Rady.
Odporúčame takýto postup zvážiť a technické požiadavky priamo zapracovať do tohto návrhu. Súčasne odporúčame zvážiť aj rozsah definovaných pojmov (§ 2), nakoľko sa v ďalšom texte nariadenia nevyskytujú, ako aj znenie § 5 a 6 z hľadiska čl. 2 ods. 2 Ústavy SR.	O	N	Uvedené splnomocňovacie ustanovenia zákona 
č. 725/2004 Z. z. sú formulované vo 
všeobecnej podobe z dôvodu, aby na ich 
základe mohlo byť vydaných cca 100 
nariadení vlády, ktorými sa 
preberú príslušné smernice ES/EÚ.  Z ich 
znenia vyplýva, že v nariadení možno upraviť 
okrem iného aj „Podrobnosti o typovom 
schválení ES vozidla a o technických 
požiadavkách, ktoré musí vozidlo 
spĺňať z hľadiska konštrukcie…“.Podľa § 3 
ods. 3 zákona č. 19/2002 Z. z. je 
možné formou aproximačného odkazu prebrať 
zo smernice ES prílohy upravujúce technické 
údaje; spôsob zavedenia aproximačného 
odkazu priamo v texte (odkázať na prílohu 
smernice s uvedením plného znenia označenia 
smernice ES/EÚ) bol odsúhlasený na rokovaní 
LRV dňa 28.6.2005. 
Smernica 93/30EHS rieši technické 
požiadavky na zvukové výstražné zariadenia 
pre vozidlá na účely typového schvaľovania; 
nie je určená pre laickú verejnosť ale pre 
výrobcov alebo ich zástupcov. Nezavádzajú sa 
nové kompetencie štátnych orgánov.
Kompetencia štátneho dopravného
úradu v oblasti typového schvaľovania podľa § 
4 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13; kompetencie 
príslušných štátnych orgánov 
uvedených v § 5 vychádzajú z osobitných 
predpisov.
K § 6: podľa § 99 písm. u) MDPT SR 
zastupuje Slovenskú republiku aj v orgánoch 
ES a EÚ ako národná autorita v oblasti 
schvaľovania vozidiel.